**Profesionālās darbības pārskata vērtēšanas kritēriji**

**GINEKOLOGA, DZEMDĪBU SPECIĀLISTA specialitātē**

**I. Kritēriji profesionālās darbības pārskata vērtēšanai pirms pielaišanas pie sertifikācijas eksāmena**

1. Ir iesniegts profesionālās darbības pārskats, kurā atspoguļots veiktā darba apjoms, intensitāte un kvalitāte apmācības periodā un kuru apstiprinājis darba devējs vai ārstniecības persona, kuras vadībā vai uzraudzībā strādājusi sertificējamā ārstniecības persona.

2. Profesionālās darbības pārskatā pretendentam jābūt norādītai praktiskai darba pieredzei vismaz vienu gadu pēdējo trīs gadu laikā, un šai pieredzei jābūt gūtai pie apmācīttiesīga ārsta ginekologa, dzemdību speciālista specialitātē.

3. Ja sertifikācijas eksāmenu kārto, jo beidzies sertifikāta derīguma termiņš vai pretendents sertifikāta derīguma termiņa laikā strādājis mazāk par 3 gadiem **, nepieciešams apmeklēt sekojošus kursus, sertifikātus par kursu apmeklējumu ņemot līdzi uz sertifikāciju:**

|  |  |  |  |  |
| --- | --- | --- | --- | --- |
|  | **Ambulatori strādājošie, kas nenovēro grūtnieces** | **Ambulatori strādājošie, kas novēro grūtnieces** | **Stacionārā dzemdību nodaļā strādājošie** | **Stacionārā ginekoloģijas nodaļā strādājošie** |
| KTG kursi (no 2017. gada) |  |  | **V** |  |
| Pamata antenatālās aprūpes kursi |  | **V** |  |  |
| Pieaugušo kardiopulmonālā reanimācija | **V** | **V** | **V** | **V** |
| Jaundzimušo kardiopulmonālā reanimācija |  |  | **V** |  |
| Transfuzioloģijas kursi |  |  | **V** | **V** |
| Pēcdiploma lekcijas | **V** | **V** | **V** | **V** |

**II. Kritēriji profesionālās darbības pārskata vērtēšanai resertifikācijas procesā**

1. Ir iesniegts ārstniecības iestādes vadītāja apstiprināts profesionālās darbības pārskats, kurā atspoguļots sertifikāta derīguma termiņa laikā veiktā darba apjoms, intensitāte un kvalitāte (informāciju sniedz par visām ārstniecības iestādēm, kurās sertifikāta derīguma termiņa laikā resertificējamā ārstniecības persona strādā vai ir strādājusi). Pārskatā jānorāda pēdējo 5 gadu laikā veiktās manipulācijas un apgūtās metodes.

2. Profesionālās darbības pārskatā pretendentam jābūt norādītai vismaz trīs gadus ilgai praktiskā darba pieredzei tieši ginekologa, dzemdību speciālista specialitātē pēdējo piecu gadu laikā.

3. **Sertifikāta darbības laikā - reizi 5 gados, nepieciešams apmeklēt sekojošus kursus, sertifikātus par kursu apmeklējumu ņemot līdzi uz resertifikāciju:**

|  |  |  |  |  |
| --- | --- | --- | --- | --- |
|  | **Ambulatori strādājošie, kas nenovēro grūtnieces** | **Ambulatori strādājošie, kas novēro grūtnieces** | **Stacionārā dzemdību nodaļā strādājošie** | **Stacionārā ginekoloģijas nodaļā strādājošie** |
| KTG kursi (no 2017. gada) |  |  | **V** |  |
| Pamata antenatālās aprūpes kursi |  | **V** |  |  |
| Pieaugušo kardiopulmonālā reanimācija | **V** | **V** | **V** | **V** |
| Jaundzimušo kardiopulmonālā reanimācija |  |  | **V** |  |
| Transfuzioloģijas kursi |  |  | **V** | **V** |
| Pēcdiploma lekcijas | **V** | **V** | **V** | **V** |

Apstiprināts ar Latvijas Ārstu biedrības Sertifikācijas padomes lēmumu 2021. gada 18.augustā, prot. Nr. SP – 2021/09